|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. gruodžio 3 d. |
| sprendimu Nr. T1-358 |

**KLAIPĖDOS MIESTO SAVIVALDYBĖS**

**KŪNO KULTŪROS IR SPORTO PLĖTROS PROGRAMOS (NR. 11) APRAŠYMAS**

|  |  |
| --- | --- |
| Biudžetiniai metai | **2016-ieji metai** |
| Asignavimų valdytojas (-ai), kodas  | Ugdymo ir kultūros departamentas, 2Investicijų ir ekonomikos departamentas, 5Miesto ūkio departamentas, 6 |
| Programos pavadinimas | **Kūno kultūros ir sporto plėtros programa** | Kodas | **11** |
| **Programos parengimo argumentai** | Šia programa įgyvendinama Lietuvos Respublikos vietos savivaldos įstatymu numatyta savarankiškoji savivaldybės funkcija – kūno kultūros ir sporto plėtojimas, gyventojų poilsio organizavimas. Pagrindinė sporto ir kūno kultūros misija – ugdyti sveiką ir fiziškai aktyvią visuomenę, kuo daugiau gyventojų įtraukiant į organizuotas ir savarankiškas sporto pratybas, skatinant jų visapusišką tobulėjimą. Ugdant talentingus sportininkus, tikimasi rezultatyvaus atstovavimo miestui ir šaliai svarbiausiuose pasaulio sporto renginiuose. Tai padeda formuoti teigiamą Klaipėdos įvaizdį  |
| **Ilgalaikis prioritetas****(pagal KSP)** | Sveika, sumani ir saugi bendruomenė | **Kodas** | **I** |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | Kodas | **03** |
| **Programos tikslas** | Sudaryti sąlygas ugdyti sveiką ir fiziškai aktyvią miesto bendruomenę, profesionaliai atrinkti ir ugdyti talentingus olimpinės pamainos sportininkus | **Kodas** | **01** |
| **Tikslo įgyvendinimo aprašymas:** Įgyvendinant šį tikslą miesto gyventojai bus skatinami užsiimti įvairiomis kūno kultūros formomis ir sportine veikla, bus tobulinama sportui perspektyvaus jaunimo atrankos ir ruošimo sistema, sudaromos sąlygos siekti didelio sportinio meistriškumo, didinamas kūno kultūros ir sporto paslaugų prieinamumas miesto gyventojams, statant ir modernizuojant sporto bazes. **01 uždavinys. Pritraukti didesnį dalyvių skaičių, užtikrinant sporto renginių organizavimo kokybę.**2016 m. planuojama pritraukti ir organizuoti prestižinius tarptautinius sporto renginius: Europos jaunimo sunkiosios atletikos čempionatą, V. Garasto taurės krepšinio turnyrą, tarptautinį rankinio turnyrą Mero taurei laimėti, Europos jaunių krepšinio čempionatą ir kitus. Lėšos planuojamos atributikai, suvenyrams, atminimo dovanoms ir kitoms organizacinėms išlaidoms. Siekiant pagerbti miestą reprezentuojančias komandas, garsinančius miestą individualių sporto šakų sportininkus ir trenerius, išskirtinai gerų rezultatų pasiekusios komandos ir individualių sporto šakų sportininkai, iškovoję medalius pasaulio, Europos čempionatuose, kituose svarbiuose turnyruose, bus apdovanoti miesto atributika, gėlėmis. Planuojama kasmet organizuoti po 10 pagerbimo ceremonijų.2016 m. planuojama sukurti ir įgyvendinti miesto kompleksinių sporto švenčių, renginių, festivalių, akcijų programas ir jas įgyvendinti. Kompleksinės ir proginės sporto šventės mieste turėtų pritraukti visus miestiečius (šeimas, senjorus, vaikus ir t. t.) į daugeliui prieinamų sporto šakų varžybas. Konkurso būdu bus parenkami organizatoriai, ieškomi partneriai ir t. t. Planuojama organizuoti po 3–4 renginius kasmet.**02 uždavinys. Sudaryti sąlygas sportuoti visų amžiaus grupių miestiečiams, įgyvendinant sveikos gyvensenos ir fizinio aktyvumo programas.**Įgyvendinant šį uždavinį bus skatinamas vaikų, jaunimo ir suaugusiųjų fizinis aktyvumas, siekiama kuo daugiau miesto gyventojų pritraukti į organizuotas sporto pratybas, vykdomi talentingų sportininkų atrankos ir rengimo didžiajam sportui projektai. Sporto mokymo įstaigose sistemingai sportuoja iki 3500 vaikų ir jaunimo, savivaldybės sporto viešosiose įstaigose – 250 vaikų ir jaunimo. Sporto mokymo įstaigose siekiama teikti kokybiškas paslaugas, gerinti trenerių darbo kokybę ir didinti sportuojančiųjų skaičių, formuojant neformaliojo ugdymo grupes visiems, norintiems užsiimti sportu atitinkamose sporto šakose. *Biudžetinėje įstaigoje Klaipėdos „Viesulo“ sporto centre* bus kultivuojamos šios sporto šakos: gimnastika, tinklinis, rankinis, sunkioji atletika, dviračių sportas, dziudo, graikų-romėnų imtynės, laisvosios imtynės, boksas; sporto pratybas lankys apie 1200 vaikų ir jaunimo. Centre įsteigtas aukšto sportinio meistriškumo padalinys rengs ir olimpinio rezervo sportininkus. *Biudžetinės įstaigos Klaipėdos „Gintaro“ sporto centro* struktūroje yra dvi sporto šakos: plaukimas ir plaukimas su pelekais. Centre sportuoja iki 600 sportininkų, planuojama suteikti mokamų paslaugų 17 tūkst. miesto gyventojų, išmokyti plaukti 600 mokinių.*Biudžetinės įstaigos Klaipėdos Vlado Knašiaus krepšinio mokyklos* mokomosiose krepšinio žaidimo grupėse bus ugdomi 546 jaunieji krepšininkai. Krepšinio mokykloje sukurta efektyvi vaikų, jaunučių, jaunių sportininkų rengimo sistema. Įtraukiant daugiau moksleivių į sportinę veiklą, bus siekiama didinti krepšinio masiškumą mieste, bus užtikrintas komandų dalyvavimas ne tik Lietuvos, bet ir tarptautiniuose turnyruose, kitose įvairaus rango varžybose.*Biudžetinės įstaigos Klaipėdos futbolo sporto mokyklos* paskirtis – mokyti moksleivius žaisti futbolą, rengti įvairių amžiaus grupių komandas dalyvauti šalies moksleivių čempionatuose, sporto žaidynėse, deleguoti geriausius sportininkus į šalies jaunių, jaunimo rinktines, papildyti miesto prestižines futbolo komandas kasmet 15 perspektyvių žaidėjų. Futbolo sporto mokykloje mokoma žaisti futbolą iki 600 vaikų. *Biudžetinėje įstaigoje Klaipėdos miesto lengvosios atletikos mokykloje* toliau bus plėtojama lengvosios atletikos sporto šaka. Mokyklos tikslas – populiarinti lengvosios atletikos sporto šaką, įtraukti į sportinę veiklą kuo daugiau Klaipėdos miesto vaikų, užtikrinti kokybišką sportinio ugdymo programos įgyvendinimą, atsižvelgiant į ugdytinių individualius gebėjimus ir poreikius; sudaryti sąlygas siekti aukštų lengvosios atletikos sporto šakos sportinių rezultatų ir deramai atstovauti miesto bei Lietuvos Respublikos rinktinėms įvairaus masto varžybose. *Biudžetinė įstaiga Kūno kultūros ir rekreacijos centras* aptarnauja miesto gyventojams organizuojamus sporto ir sveikatingumo renginius, sporto varžybas, miesto sporto klubų (komandų) rungtynes, turimose sporto bazėse: Sporto rūmuose su aikštynais Dariaus ir Girėno g. 10, Sporto sveikatingumo bazėje Smiltynės g. 13, sportinių žaidimų salėje Taikos pr. 61 A, Sportininkų namuose S. Daukanto g. 24, Centriniame stadione Sportininkų g. 46, sporto salėje Pilies g. 2, Poilsio parko aikštyne, suteikia techninę ir organizacinę pagalbą klubams, vykdantiems renginius viešosiose miesto erdvėse. Siekdama įtraukti vaikus, jaunimą ir kitas gyventojų grupes į sportinę veiklą, įstaiga planuoja per metus aptarnauti 28 sporto renginius, akcijas, sporto festivalius (planuojamas dalyvių skaičius – apie 13,5 tūkst.). Kasmet kviečiama teikti paraiškas miesto sporto šakų federacijų, sporto klubų ir sporto viešųjų įstaigų daliniam veiklos finansavimui. Planuojama finansuoti 73 programas, atrinktas konkurso būdu. 2016 m. sąrašas papildytas nauja sritimi – neįgaliųjų socialinės integracijos per kūno kultūrą ir sportą, nes, Lietuvos Respublikos socialinės apsaugos ir darbo ministrui patvirtinus naujus Neįgaliųjų socialinės integracijos per kūno kultūrą ir sportą projektų finansavimo 2016–2018 metais konkurso nuostatus, savivaldybė turės skirti ne mažiau kaip 25 procentus nuo valstybės skiriamų lėšų. Nuo 2014 m. pradžios sporto klubai (juridiniai asmenys), dirbantys su mokiniais iki 19 metų, atitinkantys nustatytus kriterijus ir akreditavę neformaliojo papildomo ugdymo programas, gauna sportininko krepšelio lėšas. Tokiu būdu 1454 sportuojantys vaikai iš 22 sporto klubų iš dalies finansuojami savivaldybės biudžeto lėšomis. Planuojama, kad 2016–2018 metais vaikų skaičius bus didesnis.Miesto savivaldybės tarybos kolegijai 2015-10-07 sprendimu Nr. TAK-8 pritarus siūlymui pradėti vykdyti mokymo plaukti programą, nuo 2016 metų rugsėjo mėnesio biudžetinėje įstaigoje „Gintaro“ sporto centre vaikai bus mokomi plaukti. Ateityje svarstoma galimybė organizuoti vaikų mokymo plaukti programos įgyvendinimo paslaugos pirkimą ir iš privačių paslaugos teikėjų. 2016 m. planuojama išmokyti plaukti 792 vaikus, 2017–2018 m. – po 1580.**03 uždavinys. Įrengti naujas ir modernizuoti esamas sporto bazes.**Įgyvendinant uždavinį bus vykdomos šios priemonės:*Miesto stadionų atnaujinimas.* Planuojama įrengti futbolo aikštės dangą prie Klaipėdos „Pajūrio“ pagrindinės mokyklos. Natūralios žolės futbolo aikštė pavasarį apsemiama dėl nepakankamo drenažo, bėgimo takų šlako danga visiškai sunykusi, apšvietimas prožektoriais nuo mokyklos fasado nepakankamas, todėl bus įrengtas 100x64 m dirbtinės dangos futbolo aikštynas, bėgimo takai, drenažas, apšvietimas.Klaipėdos „Vėtrungės“ gimnazijos sporto aikštynas taip pat reikalauja atnaujinimo.Esama natūralios žolės futbolo aikštė – be drenažo, pavasarį apsemiama, bėgimo takų šlako danga visiškai sunykusi, buvęs apšvietimas neveikia, apšvietimo atramos surūdijusios, šviestuvai sudaužyti. Aikštynu naudojasi dvi greta esančios mokyklos – „Vėtrungės“ gimnazija ir „Santarvės“ pagrindinė mokykla. Bus įrengtas natūralios dangos futbolo aikštynas, bėgimo takai, sutvarkytas drenažas, apšvietimas.2016 m. bus keičiami Klaipėdos miesto centrinio stadiono bėgimo takai. Bėgimo takai buvo įrengti 2000 m. Ruloninė takų danga buvo nupirkta dar 1994 m. ir dėl ilgo sandėliavimo įrengta gana prastos kokybės. Šiuo metu takų būklė kritiška, mieste nėra tinkamos vietos lengvosios atletikos sporto renginiams ir moksleivių renginiams vykdyti.*Sporto bazių modernizavimas ir plėtra.* 2015 m. parengtas Klaipėdos miesto baseino su sveikatingumo centru techninis projektas, o iki 2017 m. planuojama užbaigti jo statybą – įrengti 50 metrų ilgio, 2,5 m gylio baseiną, kuriame specialia atlenkiama sienute bus išskirta 25 m ilgio plaukimo zona bei 25 m ilgio zona su pakeliama grindų platforma, skirta mokyti plaukti vaikus ar senjorams, vandens fitnesui. Dėl to vienu metu baseinu galės naudotis trys tikslinės grupės. Trijų aukštų pastate bus įrengta speciali nardymo šachta, joje galės treniruotis tiek mėgėjai, tiek profesionalai, planuojama, kad čia bus ir speciali jūrų pėstininkams skirta įranga. Vienu metu šachtoje galės nardyti iki 15 asmenų. Prognozuojama, kad daugiafunkcio baseino su nardymo šachta, sporto ir poilsio erdvėmis plotas sieks 7 tūkst. kv. m. Numatoma vykdyti Futbolo mokyklos ir baseino pastatų konversiją, įkuriant daugiafunkcį paslaugų kompleksą, skirtą įvairių amžiaus grupių kvartalo gyventojams ir sporto bendruomenei (Paryžiaus Komunos g. 16A). 2016 m. planuojama parengti techninį projektą, vėliau bus rekonstruotas esamas baseino pastatas, įrengiant administracines, pagalbines patalpas, daugiafunkcę salę, sutvarkant futbolo aikštyną su žiūrovine dalimi, įrengiant apšilimo aikštę bei 2 universalias sporto aikšteles. Pasinaudojant ES finansinės paramos galimybėmis bei valstybės ir savivaldybės investicijomis, planuojamas Klaipėdos irklavimo bazės (Gluosnių g. 8) modernizavimas. Irklavimo bazės pastatai nuo 1986 metų kapitališkai neremontuoti, atlikti tik paprastojo remonto darbai. Šiuo metu administracinės paskirties pastate yra įrengtos dušinės, persirengimo kambarys, valytojo kambarys, direktoriaus kabinetas, įrengti garažai, persirengimo patalpos bei treniravimosi patalpos – dvi treniruoklių salės. Esamos patalpos neatitinka galiojančių higienos normų ir statybos techninių reglamentų reikalavimų, jas būtina rekonstruoti pritaikant administracinei paskirčiai bei sportininkų reikmėms, taip pat reikia sutvarkyti teritoriją.Planuojamas Lengvosios atletikos mokyklos pastato (Taikos pr. 54) įvertinimas efektyvaus energijos vartojimo požiūriu dėl numatomų remonto darbų šilumai taupyti. *Klaipėdos miesto savivaldybės jachtos „Lietuva“ remontas.* 2016 m. siekiama suremontuoti istorinę jachtą „Lietuva“ ir skirti ją jaunųjų buriuotojų įguloms apmokyti ir dalyvauti šalies bei tarptautinėse regatose.*Sporto infrastruktūros objektų einamasis remontas ir techninis aptarnavimas.* 2016 m. bus atnaujinta Centrinio stadiono (Sportininkų g. 46) orinio šildymo-vėdinimo sistema. **04 uždavinys. Tinkamai reprezentuoti miestą šalies ir tarptautiniuose sporto renginiuose.**Siekiama, pasinaudojant olimpinės pamainos sportininkų rengimo padaliniu, sudaryti sportininkų rengimo organizacinę, valdymo, finansavimo, aptarnavimo ir rengimo sistemą, kuri leistų miesto ir regiono sportininkams tinkamai reprezentuoti šalį, regioną ir miestą, gerinant pozityvų miesto ir šalies įvaizdį. Pasiekimai sporto srityje kelia Klaipėdos miesto, Lietuvos nacionalinį prestižą, konsoliduoja visuomenę. Planuojama iškovoti 3–4 Europos ir pasaulio įvairių amžiaus grupių čempionatų medalius, apie 350 miesto sportininkų atstovaus šaliai nacionalinėse visų amžiaus grupių rinktinėse, apie 8 sportininkus šalies olimpinėje rinktinėje ruošis 2016 m. Rio de Žaneiro olimpinėms žaidynėms.*Prioritetinių sporto šakų didelio sportinio meistriškumo klubų veiklos dalinis finansavimas*. Pagal Klaipėdos miesto savivaldybės tarybos 2013 m. kovo 28 d. sprendimu Nr. T2-67 patvirtintus atrankos kriterijus bus atrenkamos miestui atstovaujančių klubų programos iš dalies (ne daugiau kaip 50 %) finansuoti.*Individualių sporto šakų sportininkų pasirengimas dalyvauti atrankos varžybose dėl patekimo į nacionalines rinktines.* Pagal Klaipėdos miesto savivaldybės tarybos patvirtintus kriterijus atrenkami individualių sporto šakų sportininkai, kuriems skiriamos savivaldybės stipendijos |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2015 (faktas) | 2016 | 2017 | 2018 |
| Organizuotai sportuojančių gyventojų dalis, proc. | Ugdymo ir kultūros departamentas | 8,1  | 8,5 | 9 | 9,5 |
| Sportavimo ar fizinio aktyvumo aikštelių skaičius 10 000-čių gyventojų, vnt. | Ugdymo ir kultūros departamentas | 1,2 | 1,3 | 1,4 | 1,5 |
| Parengta sportininkų nacionalinėms rinktinėms, skaičius | Ugdymo ir kultūros departamentas | 175 | 180 | 180 | 180 |
| Užimta prizinių vietų Lietuvos, Europos ir pasaulio čempionatuose, vnt. | Ugdymo ir kultūros departamentas | 320 | 320 | 350 | 400 |
| Sporto mokyklas lankančiųjų skaičius nuo bendro Klaipėdos miesto moksleivių skaičiaus, % | Ugdymo ir kultūros departamentas | 21,5\* | 12,1 | 12,4 | 12,9 |
| **Numatomas programos įgyvendinimo rezultatas:**Pagerintos sąlygos įgyvendinti įvairių amžiaus grupių fizinį ugdymą, organizuoti visuotinį sportavimą ir vystyti megėjišką bei didelio meistriškumo sportą. Sportavimas, reguliari mankšta yra veiksmingiausias būdas puoselėti sveikatą, protinę pusiausvyrą ir gerą bendrą savijautą. Planuojama išlaikyti tradicinių tarptautinių sporto renginių skaičių (apie 20) ir aukštą renginių organizavimo kokybę. Didėja dabarties ir ateities visuomenės gyvenimo kokybės augimo galimybės. Įvairiose miesto sporto šakų varžybose bei judėjimo „Sportas visiems“ renginiuose turėtų dalyvauti apie 30 000 gyventojų. Pasiekimai sporto srityje kelia Klaipėdos miesto, Lietuvos nacionalinį prestižą, konsoliduoja visuomenę. Planuojama iškovoti 3–4 Europos ir pasaulio įvairių amžiaus grupių čempionatų medalius, apie 350 miesto sportininkų atstovaus šaliai nacionalinėse visų amžiaus grupių rinktinėse, apie 8 sportininkus šalies olimpinėje rinktinėje rengsis 2016 m. Rio de Žaneiro olimpinėms žaidynėms |
| **Galimi programos finansavimo variantai:** Klaipėdos miesto savivaldybės biudžeto lėšos, pajamos už atsitiktines paslaugas, pajamos už patalpų nuomą, Kūno kultūros ir sporto departamento prie Lietuvos Respublikos Vyriausybės programinės lėšos, Lietuvos tautinio olimpinio komiteto programinės lėšos, Kūno kultūros ir sporto rėmimo fondo lėšos, rėmėjų lėšos |
| **Klaipėdos miesto savivaldybės 2013–2020 metų strateginio plėtros plano (KSP) dalys, susijusios su vykdoma programa:**1.6.1 uždavinys. Sukurti į rinkos poreikius orientuotą veiksmingą sporto administravimo sistemą.1.6.2 uždavinys. Skatinti sveiką gyvenseną ir aktyvų gyvenimo būdą. 1.6.3 uždavinys. Plėtoti gyventojų poreikius atitinkančią sporto infrastruktūrą |
| **Susiję Lietuvos Respublikos ir savivaldybės teisės aktai:** Lietuvos Respublikos vietos savivaldos įstatymas, Lietuvos Respublikos biudžeto sandaros įstatymas, Lietuvos Respublikos kūno kultūros ir sporto įstatymas, Lietuvos Respublikos švietimo ir mokslo ministerijos bei Kūno kultūros ir sporto departamento prie Lietuvos Respublikos Vyriausybės patvirtinti Sorto mokymo įstaigų bendrieji nuostatai, Lietuvos Respublikos kultūros ir sporto rėmimo fondo įstatymas, Lietuvos Respublikos asociacijų įstatymas, Klaipėdos miesto savivaldybės tarybos sprendimai: 2010 m. gruodžio 23 d. sprendimas Nr. T2-362 „Dėl Klaipėdos miesto gyventojų fizinio aktyvumo didinimo ir sporto šakų plėtojimo programos patvirtinimo“, 2011 m. gegužės 26 d. sprendimas Nr. T2-157 „Dėl Klaipėdos miesto savivaldybės stipendijų skyrimo olimpinės pamainos sportininkams tvarkos aprašo patvirtinimo“, 2011 m. lapkričio 24 d. sprendimas Nr. T2-350 „Dėl Klaipėdos miesto savivaldybės 2012–2015 metų veiklos prioritetų patvirtinimo“,2012 m. lapkričio 29 d. sprendimas Nr. T2-282 „Dėl prioritetinių sporto šakų didelio sportinio meistriškumo klubų veiklos finansavimo“, 2012 m. gruodžio 20 d. sprendimas Nr. T2-323 „Dėl pritarimo projekto „Klaipėdos miesto baseinas (50 m) su sveikatingumo centru“ įgyvendinimo sutarčiai“, 2013 m. kovo 28 d. sprendimas Nr. T2-67 „Dėl Prioritetinių sporto šakų didelio sportinio meistriškumo klubų veiklos dalinio finansavimo nuostatų patvirtinimo“, 2013 m. gegužės 30 d. sprendimas Nr. T2-129„Dėl sporto šakų, finansuojamų Klaipėdos miesto savivaldybės biudžetinėse sporto įstaigose, sąrašo patvirtinimo“, 2013 m. liepos 25 d. sprendimas Nr. T2-193 „Dėl sutikimo reorganizuoti Klaipėdos miesto sporto centrą“, 2013 m. rugpjūčio 29 d. sprendimas Nr. T2-220 „Dėl Klaipėdos miesto sporto centro reorganizavimo“, 2013 m. rugpjūčio 29 d. sprendimas Nr. T2‑221 „Dėl biudžetinės įstaigos Klaipėdos miesto lengvosios atletikos mokyklos steigimo“, 2013 m. spalio 24 d. sprendimas Nr. T2-265 „Dėl Klaipėdos miesto pasirenkamojo vaikų ugdymo programų finansavimo iš sportininko krepšelio lėšų“, 2013 m. balandžio 26 d. sprendimas Nr. T2‑79 „Dėl K**laipėdos miesto savivaldybės 2013–2020 strateginio plėtros plano patvirtinimo“, 2014 m. balandžio 30 d.** sprendimas **Nr. T2-103 „Dėl pritarimo Europos jaunimo sunkiosios atletikos čempionato organizavimui 2015 metais Klaipėdos mieste“, 2014 m. sausio 30 d.** sprendimas **Nr. T2-12 „D**ėl Buriavimo, irklavimo, baidarių ir kanojų irklavimo sporto šakų sportinės veiklos programų dalinio finansavimo nuostatų patvirtinimo“, **2015 m. rugsėjo 24 d. sprendimas Nr. T2-214 „D**ėl 2016 metų paskelbimo Darnaus judumo metais“  |

\_\_\_\_\_\_\_\_\_\_\_\_\_\_\_\_\_\_\_\_\_